# Direcció general de Relacions Econòmiques Internacionals

La Direcció general de Relacions Econòmiques Internacionals és un òrgan de gestió d'Espanya que depèn directament de la Secretaria d'Estat per a la Unió Europea del Ministeri d'Afers Exteriors, Unió Europea i Cooperació d'Espanya. Li correspon la proposta i execució de la política exterior en l'àmbit de les relacions econòmiques internacionals tant d'índole bilateral com a multilateral i la participació en l'elaboració de plans d'acció coadjuvants a la millor gestió i projecció de la imatge econòmica d'Espanya a l'exterior.

## Funcions

Les funcions d'aquesta direcció general es regulen en l'article 19 del Reial decret 768/2017, i són:
* La proposta i execució de la política exterior d'Espanya en l'àmbit de les relacions econòmiques internacionals d'índole bilateral, sense perjudici de les competències d'altres Departaments en la matèria.
* La proposta i execució de la política exterior d'Espanya en l'àmbit de les relacions econòmiques multilaterals; la representació institucional d'Espanya davant els sistemes d'integració i altres organismes, inclosa l'OCDE, i en els convenis multilaterals corresponents i la coordinació de la representació d'Espanya davant els comitès i òrgans especials d'aquests convenis i organismes, sense perjudici de les competències d'altres Departaments en la matèria.
* La proposta i execució de la política exterior d'Espanya en l'àmbit de les relacions internacionals en el camp de la cooperació aèria, marítima, terrestre, i assumptes espacials, oceànics i polars.
* La participació, juntament amb altres organismes i entitats de l'Administració General de l'Estat, en matèria de diplomàcia econòmica i en l'elaboració de plans d'acció coadjuvants a la millor gestió i projecció de la imatge econòmica d'Espanya en l'exterior, sense perjudici de les competències d'altres Departaments ministerials i entitats de l'Administració General de l'Estat.
* La preparació, informe, tramitació i proposta dels assumptes del departament que hagin de ser sotmesos a la Comissió Delegada del Govern per a Assumptes Econòmics.
* La negociació i tramitació interna dels acords internacionals, bilaterals i multilaterals, relacionats amb els àmbits de la seva responsabilitat.

## Dependències

De la direcció general depenen els següents òrgans:
* Subdirecció General de Relacions Econòmiques Bilaterals.
* Subdirecció General de Relacions Econòmiques Multilaterals i de Cooperació Aèria, Marítima i Terrestre.
* Subdirecció General de Diplomàcia Econòmica.

## Directors generals

* Cristina Serrano Leal (2017-)
* Javier Sangro de Liniers (2015-2017)
* Fernando Eguidazu Palacios (2012-2015)
* José Eugenio Salarich Fernández-Valderrama (2010-2011)
* Rafael Conde de Saro (2007-2010)
* María Jesús Figa López-Palop (2005-2007)
* Emilio Fernández-Castaño y Díaz-Caneja (2004-2005)
* Germán Bejarano García (2000-2004)
* Antonio Sánchez Bustamante (2000)
* Manuel María Valencia Alonso (1996-2000)
* Ricardo Zalacain Jorge (1992-1996)
* Carlos Blasco Villa (1983-1992)
* José Antonio López Zatón (1982-1983)
* José Vicente Torrente Secorun (1979-1982)
* Miguel Ignacio de Aldasoro Sandberg (1978-1979)
* Carlos Gamir Prieto (1976-1978)

## Referències

* ↑ «Real Decreto 768/2017, de 28 de julio, por el que se desarrolla la estructura orgánica básica del Ministerio de Asuntos Exteriores y de Cooperación y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 18 setembre 2017].
* ↑ «Cristina Serrano Leal» (en castellà). Arxivat de l'original el 2018-07-22. [Consulta: 18 setembre 2017].